سومالی‌نین اؤزارک بؤلگه‌سی سومالی‌لندده سون گونلرده یاغان شدت‌لی یاغیشلارین سبب اولدوغو سئل ایله فیرتینا سببی ایله ۲۵ نفر حیاتینی ایتیردی.
سومالی‌لند دؤولت باشقانلیغی افیسین‌دن وئریلن یازی‌لی آچیقلامادا، اؤلکه‌نین آلتی بؤیوک ائلچه‌سیندن ایکی‌سی اولان آودال و سوولداکی شدت‌لی یاغیشلارین سبب اولدوغو سئل و فیرتینانین دا تأثیری ایله ۲۵ نفرین حیاتینی ایتیردیگی بیلدیریلدی.
سئله قاپیلان ۲۷ نفرین ایتکین دوشدویو ایفاده ائدیلن آچیقلامادا، سئل و فیرتینادان ان آز ۶۶۰ مین عائله‌نین ائتکیلندیگی قید ائدیلدی.
دیگر طرف‌دن، بیرلشمیش میلتلر تشکیلاتینین انسانی ایشلر افیسین‌دن وئریلن آچیقلامادا، سومالی‌لندده‌کی یاغیش و فیرتینالاردان ضرر چکن ۲۳۰ مینه یاخین اینسانین ائولرینی ترک ائتمک مجبوریتین‌ده قالدیغی ایفاده ائدیلدی.
آچیقلامادا، اؤلکه‌ده‌کی جان‌لی حیوان رزروینین یوزده ۸۰ینین سئل و فیرتینا سببیله تلف اولدوغو قید ائدیلدی.
سومالی‌دن آیریلاراق ۱۹۹۱ده تک طرف‌لی مستقیلیینی اعلان ائد‌ن سومالی‌لند، بیرلشمیش میلتلر طرفین‌دن تانینمیر.
